**Cină fără sare**

*Mircea Dinescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cumpara un ziar si taie-ti mâna dreapta

când vor intra cu buldozerul în cronica lui Neculce,

sau asteapta asteapta asteapta

să-ti creasca în brate o piine mai dulce.

Autobuzele parca au bube

parca au riie

ziua visez hulube

parca au jeragai

seara tamiie

dimineata malai.

 In cantine lingurile imita scincetul de tramvai,

 duhul bromurii sfinte pluteste peste cesi.

 Sub tevile de canalizare risul fetelor

 zguduie soldatii de caramida.

 Onanistii lasa luna gravida

 mingiind pulpa trompetelor.

 Ia si tu o supa până la prima statie,

 atât de limpede ca se vede prin ea starea de gratie

 si bunastarea.

 Vino moarte si presara pe noi sarea.